《春日夏宝梁招饮醉后赋呈座中汪顾二君子》
清代·甘运源

日日春愁似海宽，倒衣趋我暂为欢。不辞小户拌蕉叶，漫倚雄心舞蔗竿。

京国楼台衔返照，东风花柳怯余寒。酒边痛饮应刘在，青眼于今一倍难。

作者简介：清汉军正蓝旗人，字道渊，号啸岩、十三山外史。文焜曾孙。幼时师事刘大櫆，后屡试不中，遂隐于诗酒。晚年官英德县象冈司巡检。工诗，善书画，尤善刻小印。卒年七十七。有《啸岩诗存》。